Prvky balíka si vyžadujú vykonávacie opatrenia, a to najmä tie prvky, ktoré sa týkajú režimu DPH pre platformové hospodárstvo a jednotnej registrácie pre DPH. Zabezpečí sa tak, aby sa kľúčové prvky uplatňovali v členských štátoch rovnako, čo prinesie právnu istotu pre podniky a daňové správy.

(3)vyhnutie sa potrebe viacerých registrácií pre DPH v EÚ a zlepšenie fungovania nástroja zavedeného na priznanie a zaplatenie DPH splatnej pri predaji tovaru na diaľku zavedením jednotnej registrácie pre DPH. To znamená zlepšenie a rozšírenie existujúcich systémov jednotného kontaktného miesta (OSS)/jednotného kontaktného miesta pre dovoz (IOSS) a prenesenia daňovej povinnosti s cieľom minimalizovať prípady, v ktorých je zdaniteľná osoba povinná registrovať sa v inom členskom štáte.

Tento návrh je súčasťou balíka právnych predpisov iniciatívy DPH v digitálnom veku, do ktorého patrí aj návrh smernice Rady o zmene smernice 2006/112/ES, pokiaľ ide o pravidlá DPH pre digitálny vek, a návrh nariadenia Rady, ktorým sa mení nariadenie (EÚ) č. 904/2010, pokiaľ ide o opatrenia administratívnej spolupráce v oblasti DPH potrebné pre digitálny vek. Kontext tejto iniciatívy je obšírne vysvetlený v dôvodovej správe k návrhu smernice Rady, ktorou sa mení smernica 2006/112/ES.

Komisia použila analýzu, ktorú vykonala spoločnosť Economisti Associati S.r.l., pre štúdiu DPH v digitálnom veku (v období od októbra 2020 do januára 2022). Záverečná správa bola predložená 1. apríla 2022 a štúdia bola uverejnená na webovom sídle Komisie.

Podrobné informácie o konzultáciách so zainteresovanými stranami sú uvedené v dôvodovej správe k návrhu na zmenu smernice o DPH.

•Konzultácie so zainteresovanými stranami

Zhrnutie hodnotení ex post a kontrol vhodnosti existujúcich právnych predpisov je uvedené v dôvodovej správe k sprievodnému návrhu na zmenu smernice o DPH.

•Hodnotenia ex post/kontroly vhodnosti existujúcich právnych predpisov

3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

Navyše daňové orgány potrebujú pri zosúhlasovaní informácií o dodaní so súvisiacou platbou na základe údajov dostupných v systéme CESOP (údaje o platbách sa týkajú jednotlivých príjemcov platby = predajcov) poznať zdaniteľné osoby, ktoré platbu skutočne dostanú. To je obzvlášť problematické v prípade, keď sa uplatňujú pravidlá domnelého dodávateľa.

Dňa 1. júla 2021 sa začal uplatňovať balík opatrení v oblasti DPH pre elektronický obchod. Od uvedeného dátumu sa zdaniteľné osoby, ktoré uskutočňujú predaj tovaru na diaľku v rámci EÚ alebo predaj tovaru na diaľku dovážaného do EÚ, môžu rozhodnúť, že budú využívať systém jednotného kontaktného miesta (OSS) alebo systém jednotného kontaktného miesta pre dovoz (IOSS). Druhou možnosťou stále je, že sa identifikujú na účely DPH v členskom štáte príchodu tovaru alebo budú dovážať tovar podľa štandardných dovozných pravidiel a zaplatia DPH na hranici.

Ďalej sa objasňuje, že platforma by nemala niesť zodpovednosť za to, ak sú informácie poskytnuté pôvodným poskytovateľom neúplné alebo chybné, a že platforma môže považovať odberateľa, ktorý prijíma základnú službu, za nezdaniteľnú osobu, ak neposkytne identifikačné číslo pre DPH.

Okrem toho sa v návrhu stanovuje, že za okolností, keď pôvodný poskytovateľ má identifikačné číslo pre DPH, ale DPH neúčtuje (napríklad z dôvodu, že využíva osobitnú úpravu pre malé podniky v členskom štáte, ktorý takýmto podnikom poskytuje identifikačné číslo pre DPH), by tento poskytovateľ nemal platforme toto identifikačné číslo pre DPH poskytnúť.

Doplnenia článku 63c ods. 3 podmieňujú oznamovanie sadzby DPH a sumy DPH relevantnosťou, keďže podľa nového pravidla sa musia oznamovať aj dodania tovaru a poskytovanie služieb, ktoré majú nulovú sadzbu alebo sú oslobodené od dane. Ďalšie dodatočné údaje, ktoré musí domnelý dodávateľ, resp. poskytovateľ uchovávať v súvislosti s úpravou pre Úniu a úpravou mimo Únie, sa týkajú podrobných informácií o dodávateľoch, resp. poskytovateľoch, ktorí využívajú jeho platformu na dodávanie tovaru a poskytovanie služieb, a to informácií, ktoré musí uchovávať, a ďalších informácií, ktoré musí uchovávať len vtedy, ak sú k dispozícii. Na záver sa zavádzajú povinnosti zdaniteľných osôb, ktoré využívajú úpravu pre premiestnenia vlastného tovaru, viesť záznamy.

Doplnenia článku 60a, ktorý upravuje elektronické výzvy, článku 61, ktorý upravuje zmeny číselných údajov v daňovom priznaní k DPH, a článku 61a, ktorý upravuje podanie konečného daňového priznania k DPH a úhradu konečnej platby DPH, sa týkajú odkazu na členský štát, do ktorého bol tovar odoslaný alebo prepravený, čo je potrebné, pretože pri úprave pre premiestnenia vlastného tovaru nebude existovať členský štát spotreby, ale členský štát, do ktorého tovar prichádza.

Doplnenia článku 58c sa týkajú novej osobitnej úpravy pre premiestnenia vlastného tovaru, a to tak, že v prípade vylúčenia z tejto úpravy si má zdaniteľná osoba plniť svoje súvisiace povinnosti spojené s DPH priamo u členského štátu, do ktorého bol tovar odoslaný alebo prepravený.

V doplneniach článku 57g sa uvádzajú podrobnosti týkajúce sa povinností zdaniteľnej osoby, ktorá chce dobrovoľne prestať využívať úpravu. Pokiaľ ide o využívanie úpravy pre premiestnenia vlastného tovaru, tieto pravidlá sú rovnaké ako v prípade úpravy pre Úniu a úpravy mimo Únie. Ak sa to však týka domnelého dodávateľa využívajúceho úpravu IOSS, v uvedenom článku sa ruší možnosť, aby si tento domnelý dodávateľ dobrovoľne zrušil registráciu, keďže využívanie úpravy IOSS sa pre týchto obchodníkov stáva povinným.

Zmenami a doplneniami článku 57a sa dopĺňa vymedzenie pojmov, ktoré sa vzťahujú na existujúce úpravy jednotného kontaktného miesta (úprava pre Úniu a úprava mimo Únie), a to zahrnutím novej zjednodušujúcej úpravy pre premiestnenia vlastného tovaru.

Zároveň sa v rámci jednotného kontaktného miesta zavedie nová zjednodušujúca úprava, ktorá umožní oznamovať premiestnenia vlastného tovaru do iného členského štátu. Podrobné ustanovenia sú opäť uvedené v danom návrhu.

VYKONÁVACIE NARIADENIE RADY,

ktorým sa mení vykonávacie nariadenie (EÚ) č. 282/2011, pokiaľ ide o požiadavky na informácie pri určitých úpravách DPH

RADA EURÓPSKEJ ÚNIE,

so zreteľom na Zmluvu o fungovaní Európskej únie,

so zreteľom na smernicu Rady 2006/112/ES z 28. novembra 2006 o spoločnom systéme dane z pridanej hodnoty, a najmä na jej článok 397,

so zreteľom na návrh Európskej komisie,

keďže:

(1)V záujme riadneho fungovania modelu domnelého poskytovateľa v prípade platforiem, portálov alebo podobných prostriedkov uľahčujúcich poskytovanie služieb krátkodobého prenájmu ubytovania alebo služieb prepravy cestujúcich, ako sa uvádza v článku 28a smernice 2006/112/ES, je potrebné špecifikovať určité prvky opatrenia.

(2)Je potrebné vymedziť pojem „uľahčuje“, aby sa zdaniteľným osobám, ktoré prostredníctvom použitia elektronických rozhraní, ako sú platformy, portály alebo podobné prostriedky, uľahčujú poskytovanie krátkodobého prenájmu ubytovania alebo prepravy cestujúcich, poskytla právna istota, pokiaľ ide o to, či sa opatrenie domnelého poskytovateľa vzťahuje na tieto zdaniteľné osoby. Niektorí poskytovatelia vrátane tých, ktorí poskytujú inzerciu, by mali byť z opatrenia výslovne vylúčení, pretože nevstupujú do priamej hospodárskej súťaže s tradičnými, nedigitálnymi sektormi.

(3)Je potrebné uviesť, ako majú zdaniteľné osoby, ktoré prostredníctvom použitia elektronických rozhraní, ako sú platformy, portály alebo podobné prostriedky, uľahčujú poskytovanie krátkodobého prenájmu ubytovania alebo prepravy cestujúcich, identifikovať status pôvodného poskytovateľa služby. V prípade neposkytnutia identifikačného čísla pre DPH by sa malo predpokladať, že tieto zdaniteľné osoby prijali a poskytli služby samy. Zdaniteľná osoba uľahčujúca poskytnutie služby nie je povinná vykonať rozsiahle overovanie identifikačného čísla pre DPH, ktoré poskytol pôvodný poskytovateľ služby.

(4)Niektoré členské štáty prideľujú identifikačné číslo pre DPH zdaniteľným osobám, ktoré neúčtujú DPH z poskytovaných služieb, resp. dodaného tovaru, a to aj zdaniteľným osobám, ktoré využívajú osobitnú úpravu pre malé podniky stanovenú v hlave XII kapitole 1 smernice 2006/112/ES. Aby zdaniteľná osoba uľahčujúca poskytovanie služby mohla identifikovať, či sa uplatňuje alebo neuplatňuje model domnelého poskytovateľa, je potrebné stanoviť, že v takýchto prípadoch by pôvodný poskytovateľ nemal uvedené identifikačné číslo pre DPH poskytnúť zdaniteľným osobám, ktoré prostredníctvom použitia elektronických rozhraní, ako sú platformy, portály alebo podobné prostriedky, uľahčujú poskytovanie krátkodobého prenájmu ubytovania alebo prepravy cestujúcich.

(5)Zdaniteľné osoby, ktoré prostredníctvom použitia elektronických rozhraní, ako sú platformy, portály alebo podobné prostriedky, uľahčujú poskytovanie krátkodobého prenájmu ubytovania alebo prepravy cestujúcich, by nemali niesť zodpovednosť za úhradu akejkoľvek splatnej DPH, keď konajú na základe informácií poskytnutých pôvodným poskytovateľom, ak tieto zdaniteľné osoby môžu preukázať, že skutočne nemohli vedieť, že tieto informácie sú nesprávne.

(6)Zdaniteľné osoby, ktoré prostredníctvom použitia elektronických rozhraní, ako sú platformy, portály alebo podobné prostriedky, uľahčujú poskytovanie krátkodobého prenájmu ubytovania alebo prepravy cestujúcich a ktoré sú domnelými poskytovateľmi, by mali byť schopné ľahko identifikovať status odberateľa, t. j. príjemcu základných služieb. S cieľom uľahčiť takúto identifikáciu a znížiť administratívnu záťaž uvedených zdaniteľných osôb by tieto osoby mali vychádzať z toho, že odberateľ je zdaniteľnou osobou, keď poskytne identifikačné číslo pre DPH, a nezdaniteľnou osobou, keď identifikačné číslo pre DPH neposkytne.

(7)Do smernice 2006/112/ES sa má pridať nová zjednodušujúca úprava jednotného kontaktného miesta pre zdaniteľné osoby, ktoré prepravujú určitý vlastný tovar cezhranične. S cieľom vykonávať túto osobitnú úpravu v celkovom rámci osobitných úprav DPH stanovených v hlave XII kapitole 6 smernice 2006/112/ES by sa vo vykonávacom nariadení Rady (EÚ) č. 282/2011 mali stanoviť osobitné pravidlá, pokiaľ ide o identifikáciu pre DPH, podmienky vylúčenia z tejto úpravy a povinnosti spojené s daňovými priznaniami k DPH a vedením záznamov.

(8)Keďže nová zjednodušujúca úprava jednotného kontaktného miesta bude komplexná a bude zahŕňať cezhraničný pohyb tovaru, na ktorý sa v súčasnosti vzťahuje úprava call-off stock, táto úprava sa má zo smernice 2006/112/ES vypustiť. Vykonávacie ustanovenia týkajúce sa tejto konkrétnej úpravy už nie sú nutné, a preto by sa mali z vykonávacieho nariadenia (EÚ) č. 282/2011 vypustiť.

(9)Prostredníctvom zmien vnesených do smernice 2006/112/ES sa používanie osobitnej úpravy jednotného kontaktného miesta pre dovoz má stať povinným pre elektronické rozhrania, ktoré ako domnelí dodávatelia uľahčujú určitý predaj dovážaného tovaru na diaľku. Povinný charakter tejto úpravy má vplyv na podmienky identifikácie a vylúčenia uvedených zdaniteľných osôb. Tieto podmienky by sa preto mali vo vykonávacom nariadení (EÚ) č. 282/2011 zmeniť.

(10)Podľa článku 242a smernice 2006/112/ES sú zdaniteľné osoby, ktoré uľahčujú prostredníctvom používania elektronického rozhrania, ako je trhovisko, platforma, portál alebo podobné prostriedky, dodanie tovaru alebo poskytnutie služieb nezdaniteľnej osobe v rámci Spoločenstva v súlade s ustanoveniami hlavy V uvedenej smernice, povinné uchovávať záznamy o týchto dodaniach alebo poskytnutiach. Tieto informácie sa však vyžadujú len v súvislosti s dodaniami tovaru alebo poskytnutiami služieb, ktoré sú uľahčené prostredníctvom elektronického rozhrania, a nevyžadujú sa v prípadoch, keď sa uplatňuje pravidlo domnelého poskytovateľa, resp. dodávateľa. S cieľom podporiť boj proti podvodom v oblasti DPH by sa takéto informácie týkajúce sa pôvodných poskytovateľov, resp. dodávateľov mali takisto zahrnúť do povinného súboru informácií, ktoré majú uchovávať domnelí poskytovatelia, resp. dodávatelia, ktorí sú registrovaní na využívanie osobitných zjednodušujúcich úprav jednotného kontaktného miesta. Tieto dodatočné údajové prvky by mali umožňovať porovnanie informácií oznamovaných platformami s platobnými údajmi o cezhraničných transakciách dostupnými v centrálnom elektronickom systéme informácií o platbách, ktorý je ustanovený v kapitole V oddiele 2 nariadenia Rady (EÚ) č. 904/2010 a ktorý nadobudne účinnosť 1. januára 2024.

(11)Prvky smernice 2006/112/ES, ktoré si vyžadujú zmeny vykonávacieho nariadenia (EÚ) č. 282/2011, majú členské štáty transponovať do vnútroštátnych právnych predpisov do 31. decembra 2024. Preto je potrebné, aby sa zmeny uvedeného nariadenia uplatňovali od 1. januára 2025.

(12)Vykonávacie nariadenie (EÚ) č. 282/2011 by sa preto malo zodpovedajúcim spôsobom zmeniť,

PRIJALA TOTO NARIADENIE: